Staðreynd er sú að þar sem útgerðarmenn hafa veiðar og vinnslu á sömu hendi hafa þeir einhliða ákveðið hvert fiskverð á uppsjávarafla eigi að vera , það er bláköld staðreynd ! Einhliða verðlagning útgerðarmanna á alls ekkert einungis um makrílinn , heldur einnig aðrar uppsjávartegundir eins loðnu og síld , enda liggja fyrir gögn þar sem fram kemur gríðarlegur verðmunur á öllum þessum tegundum milli Noregs og Íslands . Verðlagsstofa skiptaverðs benti réttlega á að í Noregi var meðalverð á makríl frá árinu 2014 til 2018 227% hærra í Noregi en hér á landi . Að reyna að afvegaleiða þessa umræðu með því að tala um á hvaða tíma verið er að veiða makríl og við séum einungis búin að vera að veiða þessa fiskitegund frá ári 2010 er grátbroslegt . Það þarf engan sérfræðing til að sjá að verðmunur upp á allt að 300% á sér ekki neinar haldbærar skýringar aðrar en þær að útgerðarmenn sem eru með veiðar og vinnslu á sömu hendi eru að stunda stórfellt svindl og svínarí á íslenskum sjómönnum og um leið á þjóðinni allri . Um þetta svindl og svínarí útgerðarmanna hefur verið deilt og hart tekist á um í mörg ár og þetta svindl er umtalað á meðal sjómanna á uppsjávarskipum . Eðlilega þora íslenskir sjómenn ekki að stiga fram og gera athugasemdir , því afleiðingarnar geta verið alvarlegar fyrir þann sem það gerir . Sú ömurlega staðreynd er einnig umtöluð á meðal sjómanna . Í guðanna bænum Heiðrún ekki reyna að telja okkur sem þekkjum til málsins trú um að það sé einhver geislabaugur sem svífi yfir hausamótunum á íslenskum útgerðarmönnum , þegar kemur að verðlagningu á uppsjávarafla , sérstaklega þegar það glittir frekar í tvö rauð horn á höfði útgerðarmanna þegar kemur að þessum málum . Eins og áður sagði þá reynir Heiðrún að afvegaleiða umræðuna með því að tala um mismunandi gæði , betri aðkomu að mörkuðum og við séum rétt að byrja að læra á að veiða makríl . En hvað með verðmun á síldinni ? Nú liggur fyrir að Margrét EA landaði í Noregi í tvígang síld í Noregi í september á þessu ári og fékk 127% hærra verð en ef landað hefði verið á Íslandi . Hvað með þegar Norskuskipin hafa verið að veiða loðnu í íslensku lögsögunni og jafnvel úr sömu torfu og íslensku skipin og landað í vinnslu hér á landi ? Það liggja fyrir staðfestingar á að greitt hefur verið tugum prósenta hærra verð til Norskuskipanna en íslenskuskipanna þrátt fyrir þessar staðreyndir og þetta veit Heiðrún mætavel . Nei , íslenskir sjómenn hafa sakað útgerðarmenn um langt árabil um stórkostlegt svindl og svínarí og þeirri forsendu lagði ég fram tillögu á samningafundi , sem þú Heiðrún varst m.a. á . Tillagan byggðist á því að skipuð yrði algerlega óháð rannsóknarnefnd sem hefði það hlutverk að rannsaka þennan gríðarlega verðmun á uppsjávarafla á milli Íslands og Noregs . Ég veit að Heiðrún man þau ofsafengnu viðbrögð sem komu frá sumum útgerðarmönnum sem sátu þennan fund og þið höfnuðuð þessari tillögu með miklum látum . Af hverju höfnuðu þið slíkri tillögu ef þið hafið ekkert að fela og allt eigi sér eðlilegar skýringar eins og þú ert að reyna að halda fram ? Að sjálfsögðu voru þessi sturluðu viðbrögð enn ein staðfesting á þeim rökstudda grun á því að útgerðarmenn með veiðar og vinnslu ástundið svindl og svínarí á íslenskum sjómönnum og þjóðinni allri . En eru þá fyrirtæki í sjávarútvegi ekki þá sammála að skipuð verði algerlega óháð rannsóknarnefnd á vegum Alþingis sem fái víðtækar heimildir til gagnaöflunar til að kanna og rannsaka verðlagningu á uppsjávarafla á Íslandi og svara hví í ósköpunum þessi gríðarlegi verðmunur eigi sér stað ? Virðum staðreyndir sjómanna um rökstuddan grun um svindl og svínarí af hálfu útgerðarmanna og skipum óháða rannsóknarnefnd sem hefði víðtækar heimildir til gagnaöflunar . 17. janúar 2020 - Kristjón Kormákur Guðjónsson Á fimmtudag skrifuðu flest aðildarfélög innan Starfsgreinasambandsins undir nýjan kjarasamning við sveitarfélögin . Starfsfólk sveitarfélaganna var eðlilega orðið langeygt eftir nýjum samningi enda runnu síðustu samningar út í lok mars 2019 . Næstu dögum verður varið í að kynna samninginn og kjósa að lokum um hann . Ég hvet starfsfólk sveitarfélaga til að taka þátt í fyrirhuguðum fundum og atkvæðagreiðslu . Nú er tveir mánuðir síðan sjónvarpið fjallaði um meint afbrot íslensks fyrirtækis í Afríku . Ekki er of djúpt í árinni tekið að segja að þjóðin hafi verið slegin eftir þáttinn . Fréttir bárust af því að nokkrir hefðu í kjölfarið verið handteknir í Namibíu , ráðherrar þurftu að segja af sér og kunnugir segja að enn sé þetta mál stöðugt í umræðunni þar í landi . 16. janúar 2020 - Kristjón Kormákur Guðjónsson Frammistaða íslenskra nemenda í lesskilningi samkvæmt niðurstöðum PISA hefur ekki breyst marktækt frá síðustu könnun PISA árið 2015 en þó hefur nemendum sem ekki ná grunnhæfniviðmiðum lesskilnings fjölgað hlutfallslega . 16. janúar 2020 - Kristjón Kormákur Guðjónsson Ráðherrar bera ábyrgð . Þá er auðvelt að nálgast á rás 7 hjá Símanum , rás 9 á Vodafone og 35 á örbylgjunni . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP